মধ্যপ্রদেশের শিপ্রা নদীতে পুলিশের কনভয়, উদ্ধার এক অফিসারের দেহ

ওয়েবডেস্ক- মধ্যপ্রদেশের (Madhya Pradesh) উজ্জয়িনী (Ujjain) বড়সড় দুর্ঘটনা। একটি গাড়ি উজ্জয়িনীর উনহেল স্টেশন (Unhel station) থেকে তিন পুলিশ অফিসারকে নিয়ে যাচ্ছিল ওই গাড়ি শিপ্রা নদীতে (Shipra River) পড়ে যায়। ঘটনার পর উনহেল স্টেশন ইনচার্জের মৃতদেহ উদ্ধার করা হয়েছে। রাতভর আরও দুই আধিকারিকের খোঁজে তল্লাশি অভিযান চালানো হয়। এখনও অভিযান চলছে, দুই অফিসারের এখনও খোঁজ পাওয়া যায়নি। দুর্ঘটনার কারণ এখনও জানা যায়নি, তদন্ত শুরু হয়েছে। ঘটনার খবর পাওয়ার পরেই উদ্ধারকারী টিম ঘটনাস্থলে পৌঁছে যায়।

নদীর তীরেও অনুসন্ধার জারি আছে। জানা গেছে, শনিবার রাত ৯টার দিকে এই দুর্ঘটনা ঘটে। রবিবার পুলিশ কর্মকর্তারা জানিয়েছেন, মধ্যপ্রদেশের উজ্জয়িনীতে শিপ্রা নদীর পার দিয়ে পুলিশের কনভয়টি যাচ্ছিল। বৃষ্টির পরেই কনভয়টি বেরিয়েছিল। বৃষ্টির কারণে রাস্তাটি পিছল ছিল। গাড়ি পিছলে শিপ্রা নদীতে পড়ে যায়। একজন পুলিশ অফিসারের দেহ উদ্ধার হয়েছে, বাকিদের খোঁজ চলছে। জেলা সদর দফতর থেকে প্রায় ৫০ কিলোমিটার দূরে উনহেল থানা থেকে পুলিশ সদস্যরা একজন নিখোঁজ মহিলার মামলা তদন্ত করতে যাচ্ছিলেন।

আরও পড়ুন- বন্যাকবলিত পাঞ্জাব পরিদর্শনে প্রধানমন্ত্রী, কী কী কর্মসূচি রয়েছে?

জিয়াওয়াজি গঞ্জ এলাকা শহরের পুলিশ সুপার পুষ্প প্রজাপতি জানিয়েছেন, রেলিং ছাড়াই সেতু থেকে নদীতে পড়ে যায় গাড়িটি। নদী থেকে পরে উনহেল থানার অফিসার অশোক শর্মার মৃতদেহ উদ্ধার করা হয়। রাতে খুব অন্ধকার থাকায় আড়াইটে নাগাদ উদ্ধার অভিযান বন্ধ করা হয়, ফের গাড়িতে থাকা সাব-ইন্সপেক্টর মদন লাল এবং কনস্টেবল আরতি পালকে খুঁজে বের করার জন্য জোর চেষ্টা চালানো হচ্ছে। তিনি বলেন, জাতীয় দুর্যোগ প্রতিক্রিয়া বাহিনী, রাজ্য দুর্যোগ প্রতিক্রিয়া বাহিনী এবং হোমগার্ডের দল নৌকা, ড্রোন এবং ডুবুরি নিয়ে দুই কর্মীর সন্ধান করছে।

দেখুন আরও খবর-